**แบบฟอร์มการเขียนแบบถอดประสบการณ์การเรียนรู้ ด้าน** การเรียนการสอนโดยใช้เทคโนโลยี

**1. ชื่อ-สกุล ผู้เล่าเรื่อง**  แพทย์หญิงศิริพร ฐิติสกุลวงษ์ คณะวิชา/หน่วยงาน วิทยาลัยแพทยศาสตร์

**2. ชื่อ-สกุล ผู้บันทึก** แพทย์หญิงศิริพร ฐิติสกุลวงษ์ คณะวิชา/หน่วยงาน วิทยาลัยแพทยศาสตร์

**3. บทบาท หน้าที่และความรับผิดชอบของผู้เล่าเรื่อง**

 3.1 นายแพทย์ชำนาญการพิเศษ กลุ่มงานสูตินรีเวชศาสตร์ อาจารย์แพทย์ประจำภาควิชาสูติศาสตร์-นรีเวชวิทยา โรงพยาบาลราชวิถี กรมการแพทย์

3.2 งานสอน เป็นอาจารย์ประจำภาควิชาสูติศาสตร์-นรีเวชวิทยา โรงพยาบาลราชวิถี และเป็นอาจารย์ที่ปรึกษาของนักศึกษาแพทย์ชั้นปีที่ 6 มหาวิทยาลัยรังสิต

3.3 งานบริหาร เป็นผู้ช่วยผู้อำนวยการฝ่ายพัฒนาอาจารย์ (แพทย์ศาสตร์ศึกษา ประเมินผล) ศูนย์แพทย์ศาสตร์ชั้นคลินิก รพ.ราชวิถีและสถาบันสุขภาพเด็กแห่งชาติ มหาราชินี

**4. เรื่องที่เล่า**

 การเรียนการสอนโดยใช้เทคโนโลยี

**5. ความเป็นมาของเรื่องที่เล่า**

ศ. นพ. วิจารณ์ พานิช ได้กล่าวเอาไว้ว่า “การเรียนรู้ในศตวรรษที่ 21 นั้นก็คือการเรียนรู้จะต้องมีการเปลี่ยนแปลง การศึกษาจะต้องเน้นที่การเรียนภาคปฏิบัติ การให้นักเรียนได้ลงมือทำจริงได้เรียนรู้จากประสบการณ์จริง ครูต้องไม่เน้นสอน แต่ต้องเน้นออกแบบการเรียนรู้ เน้นสร้างแรงบันดาลใจ เป็นครูฝึกไม่ใช่ครูสอน แล้วการเรียนรู้ก็จะเกิดจากภายในใจและสมองของตนเอง ” ดังนั้นการจัดการเรียนการสอนให้สอดคล้องกับลักษณะของผู้เรียนในศตวรรษที่ 21 คือ ผู้เรียนมีอิสระที่จะเลือกเรียนสิ่งที่ตนพอใจ แสดงความคิดเห็นและลักษณะเฉพาะของตน มีความสนุกสนานในการทำงาน การเรียนรู้และชีวิตทางสังคมการร่วมมือ ต้องการความเร็วในการสื่อสาร การหาข้อมูล และตอบคำถาม สร้างนวัตกรรมต่อทุกสิ่งทุกอย่างในชีวิต และนี่คือประเด็นสำคัญที่ว่าเหตุใดเทคโนโลยีถึงมีความสำคัญและความจำเป็นต่อการเรียนรู้ในศตวรรษที่ 21

ดังนั้นการใช้เทคโนโลยีในการจัดการศึกษา เช่น การสร้างสื่อบทเรียนด้วยการทำ power point แล้วนำเสนอผ่านโปรแกรมอิเลคโทรนิกส์ (Nearpod) เป็นการจัดการเรียนการสอนให้ผู้เรียนได้เรียนผ่านคอมพิวเตอร์อินเทอร์เน็ต (internet) โดยเนื้อหาในบทเรียน ประกอบด้วย ข้อความ รูปภาพ เสียง วิดีโอ เป็นการเรียนรู้ที่ทำให้ผู้เรียน ผู้สอน และเพื่อนร่วมชั้นเรียนทุกคน สามารถติดต่อ แลกเปลี่ยนความคิดเห็นระหว่างกันได้ มีการตั้งคำถามเพื่อตรวจสอบความเข้าใจของผู้เรียนว่าสามารถติดตามบทเรียนได้ทัน ฝึกการคิดวิเคราะห์โจทย์ตัวอย่างที่นำมาตั้งคำถาม เป็นการนำความรู้ทางทฤษฎีมาประยุกต์ใช้ เพื่อแก้ไขปัญหาโจทย์ปัญหาผู้ป่วย จะเห็นได้ว่าการเรียนรู้แบบนี้ทำให้ผู้เรียนทุกคนมีส่วนร่วมในการเรียนรู้ (interactive) ผู้เรียนตอบคำถามผ่านโปรแกรม Nearpod โดยมีหน้าจอแสดงผลให้เห็นว่าตอบถูกหรือผิด นับเป็นการจัดกิจกรรมการเรียนการสอนที่เน้นผู้เรียนเป็นสำคัญเพื่อยกระดับคุณภาพการเรียนการสอนได้เป็นอย่างดี นอกจากนี้การเรียนการสอนโดยใช้เทคโนโลยี ยังเป็นการเรียนรู้เรื่องการทำงานเป็นทีม ผลัดกันทำหน้าที่ตามความถนัด และความสนใจของแต่ละคน เช่น สืบค้นข้อมูลต่างๆ การสร้างสรรค์ผลงาน และนำเสนอผลงานของตนเอง ผลที่ได้รับคือ ความสามัคคี การยอมรับซึ่งกันและกัน การฝึกฝนให้เป็นคนใฝ่รู้ ทำให้ครูและผู้เรียนค้นพบตนเองว่ามีความสามารถด้าน เทคโนโลยี เป็นรูปแบบการบริหารจัดการที่มีคุณค่าและประโยชน์มหาศาล เช่น ช่วยประหยัดงบประมาณกระดาษ และเพิ่มคุณภาพของเนื้องาน ปัจจัยที่สำคัญในการจัดการเรียนการสอนให้มีประสิทธิภาพคือสื่อการสอน ครูต้องมีกลยุทธ์ในการสอน ไม่ให้เด็กรู้สึกเบื่อ มีวิธีการสอนที่ทันสมัย

ในปัจจุบันจึงจําเป็นต้องมีความรู้ความชํานาญในทักษะดังกล่าว และจําเป็นต้องเข้าใจการใช้เทคโนโลยีในการเรียนการสอนอย่างมีประสิทธิภาพ ซึ่งนักเรียนยังต้องการทักษะด้านอื่น ๆ นอกจากความรู้ในวิชาหลัก นั่นคือทักษะการคิดอย่างมีวิจารณญาณ ทักษะในการแก้ปัญหา ความสามารถในการติดต่อสื่อสาร การทํางานร่วมกับผู้อื่น การจัดการกับข้อมูลข่าวสาร และความรู้ในรูปแบบต่างๆ รวมทั้งการใช้สื่อในการเรียนการสอนอย่างมีประสิทธิภาพ ด้วยสภาพแวดล้อมปัจจุบัน จึงจําเป็นอย่างยิ่งที่จะต้องพัฒนาในด้านต่าง ๆ คือ ครูผ้สอน หลักสูตร และเทคโนโลยีการสอน

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

 **6.1**  **เทคนิคหรือกลยุทธ์ที่ใช้**  6.1.1 การมองนักศึกษาเป็นผู้ใหญ่ 6.1.2 การให้นักศึกษาเห็นว่าอาจารย์เป็นพี่เลี้ยง คอยช่วยเหลือในเรื่องการสอน 6.1.3 การฝึกให้นักศึกษาเป็นครูผู้สอน

**6.2**  **อุปสรรคหรือปัญหาในการทำงาน** 6.2.1 ด้านเวลา บางครั้งภาระงานที่มาก ทำให้ครูกับนักศึกษามีเวลาพบกันน้อย ส่งผลต่อการปรับปรุงแก้ไขสื่อที่จะใช้นำเสนอ คุณภาพของสื่อการสอน

6.2.2 บุคคล ครูส่วนใหญ่ยังขาดความพร้อมในการใช้สื่อ โปรแกรมอิเลคโทรนิกส์ ทำให้ไม่สามารถส่งเสริมการเรียนการสอนโดยใช้เทคโนโลยีในผู้เรียนได้

**6.3** **แนวทางการแก้ไข**  1) การจัดอบรมครูในการสร้างสื่อการเรียนการสอนที่หลากหลาย เพื่อใช้จัดการเรียนการสอน ฝึกอบรมในเรื่องเทคโนโลยีช่วยสอน และทักษะในการนำเทคโนโลยีสมัยใหม่มาใช้ในการสอน เพื่อนำมาถ่ายทอดความรู้ให้กับผู้เรียน

2) มีการส่งเสริมการใช้เทคโนโลยีเพื่อการเรียนการสอน และพัฒนานวัตกรรมการเรียนรู้ของครูและบุคลากรทางการศึกษาเพื่อพัฒนาคุณภาพของผู้เรียน การสร้างสื่อและกระบวนการเรียนรู้ การประเมินคุณภาพของสื่อและทัศนคติของครูผู้สอน เป็นสิ่งที่จำเป็นในการส่งเสริมการเรียนการสอนโดยใช้เทคโนโลยีเพื่อพัฒนาคุณภาพของผู้เรียน

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 7.1 การส่งเสริมให้นักศึกษามีความสามารถเป็นครูได้ 7.2 การกระตุ้นให้นักศึกษารู้จักใช้เทคโนโลยีช่วยสอน  7.3 นักศึกษามีการพัฒนาความสามารถมากขึ้นตาม ทั้งในแง่ความรู้ เพราะการสอนคนอื่นได้ ผู้สอนต้องมีความรู้ ความเข้าใจในเรื่องนั้นๆ เป็นอย่างดี ระดับหนึ่ง และยังพัฒนาศักยภาพที่มีในตัวนักศึกษาแต่ละคน เช่น การทำงานเป็นทีม ทักษะความเป็นผู้นำ ทักษะการนำเสนอ การสื่อสาร ฯลฯ

7.4 นักศึกษามีความรู้คงอยู่ในระยะยาวขึ้น (Long term retention) และมีความสามารถในการศึกษาหาความรู้ได้ด้วยตนเอง (Life-long learning)